|  |
| --- |
| PRITARTA |
| Klaipėdos miesto savivaldybės |
| tarybos 2022 m. vasario 17 d. |
| sprendimu Nr. T2-19 |

### KLAIPĖDOS MIESTO SAVIVALDYBĖS TARYBOS KONTROLĖS KOMITETO 2021 METŲ VEIKLOS ATASKAITA

Klaipėdos miesto savivaldybės tarybos Kontrolės komitetas (toliau – Komitetas) buvo sudarytas Klaipėdos miesto savivaldybės tarybos (toliau – Taryba) 2019 m. gegužės 3 d. sprendimu Nr. T2-121. Komitetas buvo sudarytas iš 8 (aštuonių) narių: Arūnas Barbšys, Saulius Budinas, Ligita Girskienė, Elida Mantulova, Andrius Petraitis, Audrius Petrošius, Viktor Senčila, Alina Velykienė. Tarybos 2019 m. gegužės 30 d. sprendimu Nr. T2-126 Komiteto pirmininke buvo paskirta Ligita Girskienė. Komiteto pirmininko pavaduotoja išrinkta Elida Mantulova. Tarybos 2020 m. rugsėjo 24 d. sprendimu Nr. T2-202 „Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ pakeitimo“ Kontrolės komiteto sudėtis pasikeitė ir buvo sudaryta iš 10 (dešimties) narių: Arūnas Barbšys, Saulius Budinas, Arvydas Cesiulis, Ligita Girskienė, Elida Mantulova, Audrius Petrošius, Vytis Radvila, Viktor Senčila, Alvidas Šimkus, Alina Velykienė. Komiteto pirmininkė buvo išrinkta į Lietuvos Respublikos Seimą ir iki metų pabaigos nebuvo paskirtas naujas Komiteto pirmininkas. Tarybos 2020 m. gruodžio 23 d. sprendimu Nr. T2-312 „Dėl Klaipėdos miesto savivaldybės tarybos 2019 m. gegužės 3 d. sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ pakeitimo“ Komiteto sudėtį papildė Aidas Kaveckis ir Arvydas Vaitkus. Tarybos 2021 m. sausio 28 d. posėdyje V. Grubliauskas paskelbė Tarybos opozicijos pranešimą dėl Arvydo Vaitkaus delegavimo į Kontrolės komiteto pirmininko pareigas ir paskelbė apie Arvydo Vaitkaus skyrimą Komiteto pirmininku.

2021 m. Komitetas dirbo vadovaudamasis Lietuvos Respublikos vietos savivaldos įstatymo 14 straipsnio 4 dalies 1–8 punktų nuostatomis, Klaipėdos miesto savivaldybės tarybos veiklos reglamentu bei Tarybos 2021 m. sausio 28 d. sprendimu Nr. T2‑2 patvirtinta Komiteto 2021 metų veiklos programa.

Komiteto veiklos tikslai – Tarybos sprendimų vykdymo kokybė, efektyvus ir teisėtas savivaldybės biudžeto ir turto naudojimas, kontrolės rezultatų įgyvendinimo efektyvumas. Visose srityse kontrolė padeda sėkmingai funkcionuoti, išvengti klaidų, jų nebekartoti ateityje. Be tinkamos kontrolės sistemos sunku kryptingai siekti užsibrėžto tikslo ir jį sėkmingai įgyvendinti. Kontrolė turi apimti veiklos sritis visais lygiais, visą struktūrą ir funkcijas.

Komiteto darbas yra kolegialus. Posėdžiuose dalyvavo ir svarstomais klausimais nuomonę išreiškė ne tik Komiteto nariai, bet ir Savivaldybės kontrolės ir audito tarnybos, Centralizuoto vidaus audito skyriaus specialistai, Savivaldybės administracijoje, savivaldybės administravimo subjektuose ir savivaldybės kontroliuojamose įmonėse atliktų auditų darbuotojai, paslaugas pagal sutartis atliekančių įmonių atstovai.

Komitetas 2021 metais posėdžiavo 9 kartus ir apsvarstė 27 klausimus.

Komiteto narių dalyvavimo posėdžiuose 2021 metų lankomumo suvestinė pateikta **1 priede**.

Kontrolės komiteto posėdžiuose svarstyti klausimai, priimti sprendimai ir rekomendacijų vykdymo kontrolė pateikti **2 priede**.

Ataskaitoje, vadovaujantis Komiteto kompetencija ir jam deleguotomis funkcijomis, pateikta apibendrinta informacija apie pagrindinius klausimus, kuriuos svarstant Komitetas pateikė pasiūlymus, rekomendacijas bei pastabas.

Komiteto posėdžiuose 2021 metais buvo išklausyta ši informacija arba svarstyti klausimai, dėl kurių priimti Komiteto sprendimai ar suformuluotos rekomendacijos:

**2021-01-21**

1. Dėl audito „Koncesijos sutarties dėl „Švyturio arena“ valdymo vykdymas“ ataskaitos. Pranešėja D. Čeporiūtė.

2. Dėl audito „VšĮ „Klaipėdos šventės“ veikla 2018 m.–2020 m. I pusm.“ ataskaitos. Pranešėja A. Vaitkevičiūtė.

3. Dėl Kontrolės ir audito tarnybos 2020 m. IV ketv. veiklos plano vykdymo. Pranešėja D. Čeporiūtė.

4. Klaipėdos miesto savivaldybės tarybos kontrolės komiteto 2020 metų veiklos ataskaitos projektas. Pranešėja E. Mantulova.

**2021-02-17**

1. Klaipėdos miesto savivaldybės tarybos Kontrolės komiteto 2021 metų veiklos programos aptarimas. Pranešėjas A. Vaitkus.

2. Dėl prašymo atliktų auditą Miesto tvarkymo skyriuje. Pranešėjas A. Vaitkus.

3. A. Kaveckio pasiūlymai Kontrolės komiteto darbotvarkei. Pranešėjas A. Vaitkus.

**2021-03-23**

1. Dėl 2022 metų Kontrolės ir audito tarnybos veiklos plano. Pranešėja D. Čeporiūtė.

2. Dėl „Klaipėdos miesto savivaldybės skolinimosi galimybių“ išvados pateikimo. Pranešėja D. Čeporiūtė.

3. VTEK išaiškinimas dėl viešųjų ir privačių intereso derinimo. Pranešėja D. Čeporiūtė.

4. Dėl Klaipėdos miesto savivaldybės kontrolės ir audito tarnybos 2021 m. veiklos plano tikslinimo. Pranešėja D. Čeporiūtė.

5. A. Kaveckio pasiūlymai Kontrolės komiteto darbotvarkei. Pranešėjas A. Kaveckis.

**2021-04-06**

1. Audito „Mokesčių už sportininko ugdymą surinkimas, administravimas ir naudojimas Klaipėdos miesto savivaldybės biudžetinėse sporto mokymo įstaigose“ ataskaitos pateikimas. Pranešėja D. Čeporiūtė.

2. Pasiūlymai Kontrolės ir audito 2022 metų veiklos planui. Pranešėja D. Čeporiūtė.

**2021-04-27**

1. Dėl Kontrolės ir audito tarnybos 2021 metų I ketvirčio veiklos plano vykdymo. Pranešėja D. Čeporiūtė.

2. Rekomendacijų įgyvendinimo ataskaita. Pranešėja D. Čeporiūtė.

3. Dėl pavedimo Klaipėdos miesto savivaldybės administracijos direktoriaus pavaduotojui tvirtinti savivaldybės viešųjų įstaigų (kurių savininkė yra savivaldybė) vidaus kontrolės tvarką. Pranešėja I. Butenienė.

**2021-06-15**

1. Dėl pritarimo Klaipėdos miesto savivaldybės kontrolės ir audito tarnybos 2020 metų veiklos ataskaitai. Pranešėja D. Čeporiūtė.

2. Dėl audito „VšĮ Klaipėdos vaikų ligoninės viešųjų pirkimų organizavimas ir vykdymas 2019–2020 m.“ ataskaitos pateikimo. Pranešėja I. Genienė.

**2021-09-21**

1. Audito „VšĮ Klaipėdos universitetinė ligoninės priimtų sprendimų ir padarytų išlaidų kovai su COVID-19 virusu pagrįstumas ir teisėtumas“ ataskaitos pateikimas. Pranešėja D. Čeporiūtė.

2. Audito „Klaipėdos miesto savivaldybės 2020 metų konsoliduotųjų ataskaitų rinkinio, savivaldybės lėšų ir turto valdymo, naudojimo, disponavimo jais 2020 metais pasirinktose srityse vertinimas“ ataskaitos pateikimas. Pranešėja D. Čeporiūtė.

**2021-10-05**

1. Audito „Investicijų projektų valdymo Klaipėdos miesto savivaldybės administracijoje sistema tobulintina“ ataskaitos pateikimas. Pranešėja A. Vaitkevičiūtė.

2. Dėl Klaipėdos miesto savivaldybės kontrolės ir audito tarnybos 2021 m. veiklos plano patikslinimo. Pranešėja D. Čeporiūtė.

3. Dėl Klaipėdos miesto savivaldybės kontrolės ir audito tarnybos 2022 m. veiklos plano projekto pateikimo. Pranešėja D. Čeporiūtė.

4. Dėl Klaipėdos miesto savivaldybės kontrolės ir audito tarnybos 2021 metų III ketvirčio veiklos plano vykdymo. Pranešėja D. Čeporiūtė.

**2021-10-26**

1. Dėl rekomendacijų įgyvendinimo ataskaitos pateikimo. Pranešėja D. Čeporiūtė.

2. Dėl Klaipėdos miesto savivaldybės kontrolės ir audito tarnybos 2022 m. veiklos plano projekto pateikimo. Pranešėja D. Čeporiūtė.

Detaliai susipažinti su Komiteto posėdžių protokolais galima Kontrolės komiteto posėdžių protokolų archyvas | Klaipėdos miesto savivaldybė (klaipeda.lt).

Kontrolės komitetas apsvarstė, teikė pasiūlymus ir pritarė Kontrolės ir audito tarnybos veiklos plano projektui. Detali Savivaldybės kontrolieriaus (Savivaldybės kontrolės ir audito tarnybos) atliktų auditų ataskaitos bei teikiamos išvados viešai prieinamos Klaipėdos miesto savivaldybės interneto svetainėje www.klaipeda.lt

Kontrolės komiteto pirmininkas Arvydas Vaitkus